ddrg/super_eurlex huggingface dataset:
KOMMISSIONENS FORORDNING (EF) Nr. 152/97 af 28. januar 1997 om ændring af bilag III og V til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande (1), senest ændret ved forordning (EF) nr. 2315/96 (2), særlig artikel 19, og

ud fra følgende betragtninger:

Rådet traf ved afgørelse af 10. april 1995 (3) afgørelse om midlertidig anvendelse af aftalen mellem Det Europæiske Fællesskab og Den Kinesiske Folkerepublik om handel med tekstilvarer, der ikke er omfattet af den bilaterale MFA-aftale om handel med tekstilvarer, som paraferedes den 9. december 1988, udvidet og ændret ved brevveksling, der paraferedes den 8. december 1992;

aftalen finder anvendelse fra den 1. januar 1995 til den 31. december 1996, og da ingen af parterne har opsagt den, forlænges gyldighedsperioden ifølge aftalens artikel 17 automatisk med et år;

der bør følgelig i tillæg C til bilag V i forordning (EØF) nr. 3030/93 anføres de kvantitative fællesskabslofter, der er gældende i 1997;

arrangementet mellem Det Europæiske Fællesskab og Kongeriget Marokko om handel med tekstilvarer omfatter en særlig tilsynsordning for Tanger-frizonen; der har imidlertid indsneget sig en fejl i tabel B i bilag III til forordning (EØF) nr. 3030/93, hvor der blot henvises til Tanger-zonen, og denne fejl bør rettes;

endvidere bør tabel D i bilag III og tillæg A til bilag V til forordning (EØF) nr. 3030/93 berigtiges med henblik på at rette to tekniske fejl;

de foranstaltninger, der foreslås i denne forordning, er i overensstemmelse med udtalelse fra Tekstiludvalget -

UDSTEDT FØLGENDE FORORDNING:

Artikel 1

I forordning (EØF) nr. 3030/93 foretages følgende ændringer:

1) I tabel B i bilag III erstattes ordene »Marokko (kun Tanger-zonen)« i kolonnen »Tredjeland« med »Marokko (kun Tanger-frizonen)«.

2) I tabel D i bilag III slettes bemærkningerne vedrørende kategori 2.

3) I tillæg A til bilag V tilføjes KN-kode »6204 62 33« i kolonnen »Bemærkninger« for kategori 6, Hongkong.

4) Bilaget til denne forordning træder i stedet for tillæg C til bilag V.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. januar 1997.

På Kommissionens vegne

Leon BRITTAN

Næstformand

(1) EFT nr. L 275 af 8. 11. 1993, s. 1.

(2) EFT nr. L 314 af 4. 12. 1996, s. 1.

(3) EFT nr. L 104 af 6. 5. 1995, s. 1.

BILAG

»Tillæg C til bilag V

Kvantitative fællesskabslofter

(Den fuldstændige varebeskrivelse findes i bilag I B)

>TABELPOSITION>
KOMMISSIONENS FORORDNING (EF) Nr. 158/97 af 29. januar 1997 om ændring af forordning (EF) nr. 2482/95 om visse overgangsforanstaltninger for Østrig om spiritus

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse, særlig artikel 149, stk. 1,

under henvisning til Rådets forordning (EØF) nr. 1576/89 af 29. maj 1989 om fastlæggelse af almindelige regler for definition, betegnelse og præsentation af spiritus (1), senest ændret ved akten vedrørende Østrigs, Finlands og Sveriges tiltrædelse, særlig artikel 14, og

ud fra følgende betragtninger:

Ved Kommissionens forordning (EF) nr. 2482/95 (2) gav Kommissionen Østrig tilladelse til i yderligere et år at fremstille og afsætte visse frugtbrændevine af visse bær med et maksimumsindhold af methanol på 1 500 g/hl ren alkohol; overgangsforanstaltningerne blev forlænget i afventning af en mere dybtgående evaluering af mulighederne for at nedsætte methanolindholdet, for at der kan fastsættes definitive niveauer for de pågældende produkter; de første foreliggende resultater af en sådan evaluering gør det endnu ikke muligt at fastsætte definitive niveauer for maksimumsindholdet af methanol for disse produkter; de nuværende overgangsforanstaltninger for de pågældende produkter bør derfor forlænges for sidste gang med et år, for at myndighederne kan råde over mere afgørende resultater af evalueringen;

de i denne forordning fastsatte foranstaltninger er i overensstemmelse med udtalelse fra Gennemførelseskomitéen for Spiritus -

UDSTEDT FØLGENDE FORORDNING:

Artikel 1

Artikel 1 i forordning (EF) nr. 2482/95 affattes således:

»Artikel 1

Overgangsforanstaltningerne i bilag XV, afsnit VII, litra B, punkt IV, nr. 1, første led, i tiltrædelsesakten forlænges indtil den 31. december 1997, for så vidt angår fremstilling og afsætning af frugtbrændevine, der er fremstillet i Østrig, og som opfylder bestemmelserne i artikel 1, stk. 4, i forordning (EØF) nr. 1576/89, såfremt de hidrører fra følgende frugter:

- ribs og solbær (Ribes specialis)

- hindbær (Rubus idæus L.)

- brombær (Rubus fruticosus L.)

- Vogelbeere (Sorbus aucuparia var. edulis)

- Hyldebær (Sambucus nigra).

De produkter, der endnu findes i detailhandelen på nævnte dato, kan afsættes indtil lagrene er udtømt.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. januar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 160 af 12. 6. 1989, s. 1.

(2) EFT nr. L 256 af 26. 10. 1995, s. 12.
KOMMISSIONENS FORORDNING (EF) Nr. 202/97 af 31. januar 1997 om ændring af forordning (EF) nr. 1218/96 om delvis fritagelse for importtold for visse kornprodukter som fastsat i aftalerne mellem Det Europæiske Fællesskab og Republikken Polen, Republikken Ungarn, Den Tjekkiske Republik, Den Slovakiske Republik, Republikken Bulgarien og Rumænien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (1), senest ændret ved forordning (EF) nr. 2490/96 (2), særlig artikel 8, og

ud fra følgende betragtninger:

Gyldighedsperioden for forordning (EF) nr. 3066/95 blev forlænget ved forordning (EF) nr. 2490/96; det er derfor nødvendigt at fastsætte, hvilke mængder der kan indføres i 1997 i forbindelse med de EF-toldkontingenter, der indrømmes de pågældende lande, og udskifte bilaget til Kommissionens forordning (EF) nr. 1218/96 (3);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Bilaget til forordning (EF) nr. 1218/96 affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. januar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 328 af 30. 12. 1995, s. 31.

(2) EFT nr. L 338 af 28. 12. 1996, s. 13.

(3) EFT nr. L 161 af 29. 6. 1996, s. 51.

BILAG

I. Produkter med oprindelse i Republikken Ungarn

>TABELPOSITION>

II. Produkter med oprindelse i Den Tjekkiske Republik

>TABELPOSITION>

III. Produkter med oprindelse i Den Slovakiske Republik

>TABELPOSITION>

IV. Produkter med oprindelse i Republikken Polen

>TABELPOSITION>

V. Produkter med oprindelse i Republikken Bulgarien

>TABELPOSITION>

VI. Produkter med oprindelse i Rumænien

>TABELPOSITION>
KOMMISSIONENS FORORDNING (EF) Nr. 289/97 af 18. februar 1997 om udstedelse af importlicenser på særlige betingelser for forarbejdede tomater med oprindelse i Tyrkiet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), særlig artikel 11, stk. 2, og

ud fra følgende betragtninger:

Efter artikel 2, stk. 2, i Kommissionens forordning (EF) nr. 1921/95 af 3. august 1995 om gennemførelsesbestemmelser for ordningen med importlicenser for produkter forarbejdet på basis af frugt og grøntsager og om ophævelse af forordning (EØF) nr. 2405/89 og (EØF) nr. 3518/86 (2), ændret ved forordning (EF) nr. 2427/95 (3), kan Kommissionen beslutte, at importlicenserne for produkter, hvis import må følges nøje, for at det kan vurderes, om der er risiko for markedsforstyrrelse eller fare herfor, udstedes efter betænkningstid; når den særlige ordning anvendes, skal medlemsstaterne tre gange om ugen meddele Kommissionen oplysninger om udstedte importlicenser;

de senere måneders udvikling på markedet for forarbejdede tomater henhørende under KN-kode 2002 med oprindelse i Tyrkiet gør det berettiget at føre skærpet overvågning af dette produkt;

for at undgå, at der i spekulationsøjemed indgives ansøgninger om importlicenser i dagene op til forordningens ikrafttrædelse, bør den træde i kraft den dag, hvor den offentliggøres i De Europæiske Fællesskabers Tidende;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -

UDSTEDT FØLGENDE FORORDNING:

Artikel 1

For forarbejdede tomater henhørende under KN-kode 2002 med oprindelse i Tyrkiet:

a) udstedes de i forordning (EF) nr. 1921/95 omhandlede importlicenser den tredje arbejdsdag efter at ansøgningerne blev indgivet

b) meddeler medlemsstaterne Kommissionen oplysninger om importlicenserne i henhold til artikel 7, stk. 2, i forordning (EF) nr. 1921/95.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. februar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 297 af 21. 11. 1996, s. 29.

(2) EFT nr. L 185 af 4. 8. 1995, s. 10.

(3) EFT nr. L 249 af 17. 10. 1995, s. 12.
KOMMISSIONENS FORORDNING (EF) Nr. 327/97 af 24. februar 1997 om ændring af forordning (EF) nr. 1261/96 om udarbejdelse af den foreløbige forsyningsopgørelse for De Kanariske Øer for vinprodukter, der er omfattet af den særlige ordning i artikel 2-5 i Rådets forordning (EØF) nr. 1601/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved forordning (EF) nr. 2348/96 (2), særlig artikel 2, artikel 3, stk. 4, og artikel 4, stk. 4, og

ud fra følgende betragtninger:

I bilag II til Kommissionens forordning (EØF) nr. 1261/96 (3), senest ændret ved Kommissionens forordning (EF) nr. 2377/96 (4), er der fastsat støttebeløb, der er nødvendige for, at De Kanariske Øer kan forsynes med EF-vin i perioden fra 1. juli 1996 til 30. juni 1997;

anvendelsen af kriterierne for fastsættelse af EF-støtten på den nuværende markedssituation i sektoren, især på noteringerne og priserne på disse produkter i Fællesskabets kontinentale del og på verdensmarkedet, fører til, at støtten til forsyning af De Kanariske Øer fastsættes til beløb som angivet i bilaget;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Bilag II til forordning (EF) nr. 1261/96 affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. februar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 320 af 11. 12. 1996, s. 1.

(3) EFT nr. L 163 af 2. 7. 1996, s. 15.

(4) EFT nr. L 325 af 14. 12. 1996, s. 7.

BILAG

»BILAG II

Støttebeløb for de i bilag I omhandlede produkter

>TABELPOSITION>
KOMMISSIONENS FORORDNING (EF) Nr. 300/97 af 19. februar 1997 om ændring af forordning (EØF) nr. 3665/87 om fælles gennemførelsesbestemmelser for eksportrestitutioner for landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 13, stk. 3, og artikel 17, stk. 14, og

ud fra følgende betragtninger:

I sektoren for mælk og mejeriprodukter kan smelteost fremstilles under proceduren for aktiv forædling; i så fald ydes der ikke eksportrestitution for de mælkebestanddele af EF-oprindelse, der indgår i fremstillingen; under hensyntagen til markedssituationen bør der skabes større ligevægt mellem de forskellige fremstillingssystemer, idet den ordning vedrørende sammensatte produkter, der er fastsat i artikel 8, stk. 2 og 3, i Kommissionens forordning (EØF) nr. 3665/87 (3), senest ændret ved forordning (EF) nr. 1384/95 (4), udvides til også at omfatte smelteost, der er fremstillet under proceduren for aktiv forædling;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Artikel 8, stk. 3, tredje led i forordning (EF) nr. 3665/87 affattes således:

»- produkter fra sektoren for mælk og mejeriprodukter samt sukkersektoren, der udføres i form af et af de produkter, som henhører under KN-kode 0402 10 91 til 99, 0402 29, 0402 99, 0403 10 31 til 39, 0403 90 31 til 39, 0403 90 61 til 69, 0404 10 26 til 38, 0404 10 72 til 84, 0404 90 81 til 89, eller der udføres i form af produkter henhørende under KN-kode 0406 30, som ikke befinder sig i en af de situationer, der er omhandlet i traktatens artikel 9, stk. 2.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. februar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 206 af 16. 8. 1996, s. 21.

(3) EFT nr. L 351 af 14. 12. 1987, s. 1.

(4) EFT nr. L 134 af 20. 6. 1995, s. 14.
KOMMISSIONENS FORORDNING (EF) Nr. 288/97 af 17. februar 1997 om ændring af bilag I i Rådets forordning (EØF) nr. 2658/87 om told- og statistiknomenklaturen og den fælles toldtarif samt om ophævelse af visse klassificeringsforordninger

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), senest ændret ved Kommissionens forordning (EF) nr. 2493/96 (2), særlig artikel 9, og

ud fra følgende betragtninger:

Det kan være vanskeligt at skelne mellem visse saucer fremstillet på basis af grøntsager henhørende under position 2103 og tilberedte eller konserverede grøntsager henhørende under kapitel 20; for at sikre en ensartet anvendelse af den kombinerede nomenklatur bør der vedtages bestemmelser om en afgrænsning mellem de to varegrupper; de nævnte saucer forekommer i praksis hovedsagelig i flydende form, som emulsioner eller som suspensioner med et ringe indhold af synlige faste stoffer; det forekommer hensigtsmæssigt at anvende den mængde af varen, der passerer gennem en sigte med en given maskestørrelse, som adskillelseskriterium;

der bør indsættes en supplerende bestemmelse herom i kapitel 21 i den kombinerede nomenklatur; bilag I i forordning (EØF) nr. 2658/87 bør følgelig ændres;

de forordninger eller dele af forordninger, der tidligere har tariferet sådanne varer på grundlag af andre kriterier end passage gennem en sigte af vævet metaldug, dvs. Kommissionens forordning (EØF) nr. 314/90 (3), (EØF) nr. 3044/90 (4) og (EF) nr. 3055/94 (5), ophæves;

de i denne forordning fastsatte foranstaltninger er i overensstemmelse med udtalelse fra Toldkodeksudvalget - Gruppen for Told- og Statistiknomenklaturen -

UDSTEDT FØLGENDE FORORDNING:

Artikel 1

Kapitel 21 i den kombinerede nomenklatur, der er bilag til forordning (EØF) nr. 2658/87, ændres således:

1. Følgende supplerende bestemmelse indsættes:

»1. I pos. 2103 20 00 og 2103 90 90 omfatter betegnelsen »saucer« ikke tilberedninger af grøntsager, frugter eller andre spiselige plantedele, hvis mindre end 80 vægtprocent af disse ingredienser - efter skylning i vand med en temperatur på 20 °C - kan passere gennem en sigte af vævet metaldug med en maskestørrelse på 5 mm, beregnet på grundlag af tilberedningen.«

2. De nuværende supplerende bestemmelser 1-4 bliver til 2-5.

Artikel 2

Nr. 2 i bilaget til forordning (EØF) nr. 314/90, nr. 1 i bilaget til forordning (EØF) nr. 3044/90 og forordning (EF) nr. 3055/94 ophæves.

Artikel 3

Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. februar 1997.

På Kommissionens vegne

Mario MONTI

Medlem af Kommissionen

(1) EFT nr. L 256 af 7. 9. 1987, s. 1.

(2) EFT nr. L 338 af 28. 12. 1996, s. 27.

(3) EFT nr. L 35 af 7. 2. 1990, s. 9.

(4) EFT nr. L 292 af 24. 10. 1990, s. 5.

(5) EFT nr. L 323 af 16. 12. 1994, s. 8.
KOMMISSIONENS FORORDNING (EF) Nr. 324/97 af 21. februar 1997 om ændring af forordning (EF) nr. 2190/96 for så vidt angår ordning B for udstedelse af eksportlicenser for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 35, stk. 11, og

ud fra følgende betragtninger:

I Kommissionens forordning (EF) nr. 2190/96 (2), ændret ved forordning (EF) nr. 26/97 (3), er der fastsat bestemmelser for eksportrestitutioner for frugt og grøntsager;

ifølge artikel 5, stk. 2a, i forordning (EF) nr. 2190/96 skal destinationerne eller destinationsgrupperne nævnes; det bør derfor udtrykkeligt fastsættes, at afvisning af ansøgninger, der indgives efter en bestemt dato, som omhandlet i artikel 5, stk. 5, i ovennævnte forordning ligesom nedsættelse af restitutionssatserne eller de ønskede mængder som omhandlet i artikel 5, stk. 6, i ovennævnte forordning eventuelt foretages efter destination eller destinationsgruppe;

for at forenkle administrationen af ordning B bør mængderne vedrørende de licensansøgninger, der afvises efter artikel 5, stk. 5, i forordning (EF) nr. 2190/96, udelukkes fra den i artikel 5, stk. 4, fastsatte meddelelse;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

I artikel 5 i forordning (EF) nr. 2190/96 foretages følgende ændringer:

1) Følgende afsnit indsættes i slutningen af stk. 4:

»Meddelelsen omfatter ikke de mængder, for hvilke ansøgningerne afvises efter stk. 5 i nærværende artikel«.

2) I stk. 5 ændres ordene »af et produkt« til »af et produkt til en destination eller en destinationsgruppe«.

3) I stk. 6 ændres ordene »for hvert enkelt produkt« til »for hvert enkelt produkt og for hver enkelt destination eller destinationsgruppe«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. februar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 297 af 21. 11. 1996, s. 1.

(2) EFT nr. L 292 af 15. 11. 1996, s. 12.

(3) EFT nr. L 6 af 10. 1. 1997, s. 9.
KOMMISSIONENS FORORDNING (EF) Nr. 323/97 af 21. februar 1997 om ændring af forordning (EF) nr. 2406/96 om fælles handelsnormer for visse fiskerivarer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter (1), senest ændret ved forordning (EF) nr. 3318/94 (2), særlig artikel 2, stk. 4, og

ud fra følgende betragtninger:

Ved Rådets forordning (EF) nr. 2406/96 (3) blev der bl.a. indført et nyt størrelsesskema for sild af arten Clupea harengus; i det nye skema fastsættes der en specifik størrelse for østersøsild fanget og landet nord for 59 °30', mens den størrelse, der tidligere gjaldt for hele Østersøen, ikke blev medtaget;

denne udeladelse bevirker, at der ikke tages hensyn til betingelserne for produktion og salg af denne vare, der er fanget i Østersøen syd for 59 °30'; forordning (EF) nr. 2406/96 bør derfor ændres, idet den pågældende størrelse medtages;

ændringen udgør en teknisk tilpasning af de fælles handelsnormer, jf. artikel 2, stk. 4, i forordning (EØF) nr. 3759/92;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

I bilag II til forordning (EF) nr. 2406/96 affattes størrelsen for østersøsild (Clupea harengus) som angivet i bilaget til nærværende forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. februar 1997.

På Kommissionens vegne

Emma BONINO

Medlem af Kommissionen

(1) EFT nr. L 388 af 31. 12. 1992, s. 1.

(2) EFT nr. L 350 af 31. 12. 1994, s. 15.

(3) EFT nr. L 334 af 23. 12. 1996, s. 1.

BILAG

Ændring af størrelsesskemaet for østersøsild

>TABELPOSITION>